
 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՎԵՐԱԲԵՐՅԱԼ 

1. Ընթացիկ իրավիճակը և իրավական ակտի ընդունման անհրաժեշտությունը.
ՀՀ կառավարության 30․11․2023թ․ N2093-Ն որոշմամբ հաստատված N3 հավելվածում ներառվել են ՀՀ քաղաքաշինության կոմիտեի պատվիրատվությամբ իրականացվող ՀՀ կառավարության «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ»-ի ծրագրում ընդգրկված թվով 25 և չընդգրկված թվով 3 վերանորոգվող/հիմնանորոգվող դպրոցներ, որոնցից 7-ն արդեն իսկ ավարտվել են, իսկ մնացած 21-ը՝ գտնվում են շինարարական աշխատանքների ընթացիկ և մեկնարկման փուլում, որոնք են՝

	Հ/հ
	ՀՀ մարզը
	Անվանումը
	Պայմանագրային գինը

	1.
	Երևան
	Երևանի Սմբատ Բյուրատի անվան հ. 125 հիմնական դպրոց
	393,500,000

	2.
	Երևան
	«Երևանի Սիլվա Կապուտիկյանի անվան հ. 145 հիմնական դպրոց» ՊՈԱԿ
	276,906,960

	3.
	Երևան
	«Երևանի Թելմանի անվան թիվ 13 հիմնական դպրոց» ՊՈԱԿ
	342,000,000

	4.
	Երևան
	Ա. Հովհաննիսյանի անվան հմ. 194 հիմնական դպրոց
	267,661,581

	5.
	Երևան
	«Երևանի պետական համալսարան» հիմնադրամի ՍԹԵՄ դպրոցի վերանորոգում
	-


	6.
	Արագածոտն
	Կաքավաձորի միջնակարգ դպրոց
	443,400,000

	7.
	Արագածոտն
	Ագարակի Տ. Թերլեմեզյանի անվան միջնակարգ դպրոց
	243,913,200

	8.
	Արագածոտն
	Աղձքի միջնակարգ դպրոց
	266,629,122

	9.
	Արագածոտն
	Երնջատափի Ե․ Չարենցի անվան միջնակարգ դպրոց
	248,286,271

	10.
	Արագածոտն
	Քուչակի միջնակարգ դպրոց
	329,085,600

	11.
	Արագածոտն
	Ապարան համայնքի Մելիքգյուղի միջնակարգ դպրոց
	314,400,000

	12.
	Արագածոտն
	Թալին համայնքի Ներքին Բազմաբերդ բնակավայրի դպրոցի վերանորոգում
	315,000,000

	13.
	Արմավիր
	Հովտամեջի միջնակարգ դպրոց
	199,387,339

	14.
	Արմավիր
	Սարդարապատի միջնակարգ դպրոց
	517,454,118

	15.
	Շիրակ
	ք.Մարալիկի N1 միջնակարգ դպրոց
	385,722,000

	16.
	Շիրակ
	Ախուրյանի Նիկոլ Աղբալյանի անվան ավագ դպրոց
	57,697,200

	17.
	Վայոց Ձոր
	Եղեգիսի միջնակարգ դպրոց
	-

	18.
	Վայոց Ձոր
	Շատինի միջնակարգ դպրոց
	252,000,000

	19.
	Սյունիք
	գ.Քարաշենի միջնակարգ դպրոց
	53,638,447

	20.
	Սյունիք
	գ․Գորայքի միջնակարգ դպրոց
	205,630,568

	21.
	Սյունիք
	գ․Ախլաթյանի միջնակարգ դպրոց
	194,160,000

	
	
	Ընդամենը
	5,306,472,406



Քանի որ նշված վերանորոգման աշխատանքների (ցածր ռիսկայնության աստիճանի օբյեկտներ` I կատեգորիա) մասով  ՀՀ կառավարության 19․03.2015թ․ 
N596-Ն որոշմամբ սահմանված կարգով չեն նախատեսվում տեխնիկական հսկողություն իրականացնող կազմակերպությունների ներգրավում, նշված վերանորոգման աշխատանքները բավականին ծավալուն են (ավելի քան 5,3 մլրդ դրամ)  և շինարարական աշխատանքների որակի, անվտանգության և նախագծային լուծումների համապատասխանության ապահովումը պահանջում է հետևողական մասնագիտական վերահսկողություն։ Այդ աշխատանքների պատշաճ կազմակերպման համար անհրաժեշտություն է առաջացել ինտենսիվ վերահսկողական գործառույթների իրականացման համար ներգրավել լրացուցիչ աշխատանքային ռեսուրսներ, որոնք կապահովեն.
· կատարվող աշխատանքների համապատասխանությունը նախագծային լուծումներին, շինարարական նորմերին ու կանոններին,
· իրականացվող աշխատանքների թերությունների բացահայտում և վերացում,
· հսկողական չափագրությունների միջոցով փաստացի կատարված շինմոնտաժային աշխատանքների ծավալների և հաշվարկների համապատասխանությունը
· թաքնված աշխատանքների ուսումնասիրություն	
· նյութերի համապատասխանության ստուգում
· վճարման ենթակա ծավալների ստուգում
[bookmark: _GoBack]Կապալառու կազմակերպության կողմից ներկայացված երաշխավորագրերի հիման վրա կատարողական փաստաթղթերի ընդունումը կարող է ռիսկեր առաջացնել դպրոցաշինության ծրագրերի պատշաճ իրականացման առումով, քանի որ ներկայացված երաշխավորագրերով հավաստվում է, որ աշխատանքների ծավալներն իրականացվել են պայմանագրային և նախագծային պահանջներին համապատասխան՝ պատշաճ որակով։ Հետևաբար, նշված հանգամանքների փաստացի ստուգումն ապահովելու նպատակով անհրաժեշտ է ներգրավել լրացուցիչ մասնագիտական ռեսուրսներ։
Ընդ որում ՀՀ կառավարության 20․11․2025թ N1660-Ն որոշմամբ  Կոմիտեին հատկացվել էր 5,0մլն դրամ՝ 2025 թվականի դեկտեմբեր ամսվա ընթացքում վերը նշված գործառույթների իրականացման համար:
Հաշվի առնելով, որ ծրագրում ընդգրկված օբյեկտներից դեռևս 21-ը պետք է ավարտին հասցնել 2026 թվականին, նախագծով առաջարկվում է նշված օբյեկտների շինարարության նկատմամբ վերահսկողական աշխատանքները շարունակելու համար առաջիկա 3 ամիսների հաշվարկով Կոմիտեին հատկացնել 15,0մլն դրամ բյուջետային միջոցներ (7 աշխ. X  700,000 դրամ x 3 ամիս):
Միաժամանակ, հարկ է նշել, որ III և IV կատեգորիայի ռիսկայնության օբյեկտների դեպքում տեխնիկական հսկողություն իրականացնելու համար ներգրավվում են համապատասխան կազմակերպություններ, որոնց պայմանագրային գինը սահմանվում է շինարարական աշխատանքների ծավալի մոտ 3 տոկոսի չափով: Վերանորոգման նշված աշխատանքների դեպքում այն կկազմեր մոտ 160,0մլն. դրամ: 
2. Առաջարկվող լուծումը. 
Վերը նշված խնդրի լուծման նպատակով առաջարկվում է.
· Իրականացնել վերաբաշխում «1236. Հանրակրթական և նախադպրոցական հաստատությունների հիմնում, կառուցում, բարելավում» ծրագրի «32004. Հանրակրթական դպրոցների շենքերի վերակառուցում, հիմնանորոգում» միջոցառումից «1103. Քաղաքաշինության և ճարտարապետության բնագավառում պետական քաղաքականության իրականացում և կանոնակարգում» ծրագրի «11001. Քաղաքաշինության և ճարտարապետության բնագավառում պետական քաղաքականության մշակման, իրականացման, համակարգման, պլանավորման, մոնիտորինգի, կապիտալ ծրագրերի կատարման, պետական գնումների իրականացման ծառայություն» միջոցառմանը՝ 15,0 մլն դրամ գումարի չափով: 
3. Այլ իրավական ակտերում փոփոխությունների և/կամ լրացումների անհրաժեշտությունը
Նախագծի ընդունման դեպքում այլ իրավական ակտերում փոփոխություններ և/կամ լրացումներ չեն նախատեսվում:
4.	Պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին
Նախագիծը չի հանգեցնի ՀՀ պետական բյուջեում ծախսերի ավելացման կամ նվազեցման:
5. Կապը ռազմավարական փաստաթղթերի հետ
Նախագիծը բխում է ՀՀ կառավարության 2021 թվականի նոյեմբերի 18-ի N1902-Ն որոշմամբ հաստատված ՀՀ կառավարության 2021-2026 թվականների գործունեության միջոցառումների «Քաղաքաշինության կոմիտե» բաժնի
- 18-րդ կետի նպատակներից՝ «Վարչական, առողջապահական, մարզական, մշակութային և հանրակրթական նշանակության օբյեկտների շենքային պայմանների բարելավում․․․»:  
 6. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ քաղաքաշինության կոմիտեի կողմից:

